**Jacques Vergès** (født 5. mars 1925, død 15. august 2013) var en fransk-algerisk forsvarsadvokat som ble berømt gjennom sitt forsvar av kontroversielle klienter som den krigsforbrytertiltalte nazisten Klaus Barbie, den internasjonale terroristen Ilich Ramírez Sánchez («Sjakalen») og tidligere ledere for det kambodsjanske Røde Khmer-regimet. På grunn av de mange kontroversielle klientene fikk han tilnavnet «djevelens advokat».

Vergès var aktiv helt fram til sin død og i 2011 forsvarte han den krigsforbrytertiltalte Khieu Samphan, tidligere president i Kambodsja.

Biografi
--------

Vergès ble født i Siam, dagens Thailand, i 1925, som sønn av den franske diplomaten Raymond Vergès og vietnamesiske Pham Thi Khang. Han vokste opp på øya Réunion i Indiahavet.

I 1942 vervet Vergès seg til De frie franske styrker i Liverpool. Etter krigen ble han med i det franske kommunistpartiet, og dro til Paris for å studere jus. Her møtte han første gang Pol Pot, mens han ledet studentorganisasjonen Union internationale des étudiants. De to diskuterte vilkårene for de kolonialiserte folkenes frigjøring og utviklet et livslangt vennskap.

### Algeriekrigen

Sitt internasjonale gjennombrudd som advokat fikk Vergès i Algerie på slutten av 1950-tallet. Her fungerte han som forsvarsadvokat for en rekke medlemmer av den algeriske frigjøringsfronten Front de libération nationale (FNL). En av de mest omtalte rettssakene på denne tida var den mot Djamila Bouhired (Vergès' senere hustru) som var tiltalt for en rekke bombeattentater. Det var under denne rettssaken at Vergès utviklet sitt «defense de la rupture», å forsvare gjennom å angripe et urettferdig lovverk og sette påtalemyndigheten på tiltalebenken.[]

Vergès konverterte til islam og ble innvilget algerisk statsborgerskap.

### Under jorden

I 1970 forsvant Vergès tilsynelatende fra jordens overflate. Åtte år gikk før han dukket opp i Paris og vendte tilbake til sin advokatgjerning som om ingenting var hendt. Forsvinningen utløste en rekke spekulasjoner om hvor den berømte advokaten hadde oppholdt seg. Helt fram til sin død nektet han kategorisk å fortelle hvor han var eller hva han drev med mellom 1970 og 1978.[]

Referanser
----------

1. 1 2   L'Express, www.lexpress.fr[Hentet fra Wikidata]
2. ↑   Gemeinsame Normdatei, besøkt 4. mai 2014[Hentet fra Wikidata]
3. 1 2   fichier des personnes décédées, deces.matchid.io, besøkt 15. juni 2023[Hentet fra Wikidata]
4. ↑   Archive of Fine Arts, cs.isabart.org, abART person-ID 139689, besøkt 1. april 2021[Hentet fra Wikidata]
5. ↑   Babelio, Babelio forfatter-ID 12137[Hentet fra Wikidata]
6. ↑   syndicatdesjusticiables.wordpress.com, besøkt 15. juni 2023[Hentet fra Wikidata]
7. ↑   www.parismatch.com, besøkt 15. juni 2023[Hentet fra Wikidata]
8. ↑   Genealogics[Hentet fra Wikidata]
9. ↑  NRK: «Djevelens advokat» er død:
10. ↑  Klassekampen 23.08.2013: Djevelens advokat

Eksterne lenker
---------------

* (en) Jacques Vergès – kategori av bilder, video eller lyd på Commons Rediger på Wikidata
* (en) Jacques Vergès på Internet Movie Database Rediger på Wikidata

* (da) Jacques Vergès på Filmdatabasen Rediger på Wikidata

* (en) Jacques Vergès hos The Movie Database Rediger på Wikidata

 Wikiquote: Jacques Vergès – sitater

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE
 |